Ogled glavnih znamenitosti (Blejski grad, Blejski otok, soteska Vintgar) vam vzame en dan, za kaj več pa priporočamo, da si vzamete več dni. Na Bledu je veliko število znamenitosti, možne so številne aktivnosti, prepričala vas bo kulinarika, lahko pa si vzamete čas in kraj doživite na bolj umirjen način. Priporočamo, da si za ogled Bleda z okolico in uživanje v različnih razgledih vzamete en teden časa. Bled je tudi odlično izhodišče za raziskovanje Julijskih Alp ter ostalih slovenskih regij – za ta namen pa si je treba vzeti še najmanj dodaten teden dni časa.